ཡན་ལག་ལས་ཁུངས་འདི་བཞིན་ལས་ཁུངས་དབུས་མ་རྒྱ་བསྐྱེད་ཀྱིས་ཆེད་བཙུགས་ཞུས་པ་ཞིག་ཡིན་ཅིང་།ལས་ཁུངས་འདིས་རྒྱུན་དུ་ཕྱི་རྒྱལ་སོགས་ཕྱོགས་མཐའ་ནས་འབྱོར་རིགས་ལ་༸གོང་ས་༸སྐྱབས་མགོན་ཆེན་པོའི་མཇལ་ཞུ་མི་རྣམས་ཀྱི་ཐོ་བཀོད་དང་ཆབས་ཅིག་སྔོན་འགྲོའི་ཞིབ་འཇུག་དང་སྦྲགས་དཔལ་ལྡན་སྐུ་སྒེར་ཡིག་ཚང་བརྒྱུད་༸སྙན་སེང་བཀའ་འཁྲོལ་ཐོན་མཚམས་བརྡ་སྦྱོར་གྱིས་མཇལ་མང་གོ་སྒྲིག་ཞུ་ཡི་ཡོད།དེ་བཞིན་ཡན་ལག་འགན་འཛིན་ནས་ཕོ་བྲང་སྐུ་སྲུང་དང་།ཕོ་བྲང་ཁོར་ཡུག་ཏུ་སྐུ་ཕྱ་དང་འབྲེལ་བའི་ལས་དོན་རྟོགས་ཞིབ་ཀྱིས་ཡར་རྒྱས་གཏོང་དགོས་མཆིས་རིགས་སྐབས་མཚམས་འབྲེལ་ཡོད་དང་བཀའ་བསྡུར་འགན་འཁུར་ཞུ་བཞིན་ཡོད།གཞན་་ཡང་བཞུགས་སྒར་དུ་གནས་འཁོད་བོད་མི་ལོ་ན་སོན་རིགས་དང་།སློབ་གྲྭ་བ་སོགས་བོད་མི་སྤྱི་བྱིངས་ལ་གནས་ཡུལ་གཞུང་གི་ལོ་ཚད་གཏན་འབེབས་གཞིར་བཟུང་ལོ་ན་སོན་མཚམས་ཡན་ལག་ལས་ཁུངས་ནས་སྐྱབས་བཅོལ་བའི་ལག་འཁྱེར་གསར་བཟོ་དང་།ལག་འཁྱེར་དུས་འགྱངས།ཕྱི་བསྐྱོད་ཆོག་མཆན་ཞུ་སྒོ་བཅས་པར་ས་གནས་འབྲེལ་ཡོད་དང་ཟུང་འབྲེལ་འགན་འཁུརཞུ་བཞིན་ཡོད།